钦定古今图书集成/历象汇编/庶征典/第176卷 > 《管窥辑要》 > 秦
## 钦定古今图书集成/历象汇编/庶征典/第176卷 > 《管窥辑要》 > 秦

### 始皇八年河鱼大上

按：《史记秦始皇本纪》：“八年，河鱼大上。”

〈注〉刘向所谓“豕虫之孽。”明年嫪毐诛。鱼阴类，小人象

为近鱼孽也。是岁，始皇弟长安君将兵击赵，反死屯
留，军吏皆斩，迁其民于临洮。明年，有嫪毐之诛。鱼阴
类，民之象，逆流而上者，民将不从君令，为逆行也。其
在天文，鱼星中河而处，车骑满野。至于二世，暴虐愈
甚，终用急亡。京房《易传》曰：“众逆同志，厥妖河鱼逆流
上。”